ไฟแนนซ์ทูเดย์
โดย...ช.ชดา
8 ส.ค. 2559

โดย...ช.ชดา
llอาจจะดูเหมือนเป็นแผ่นเสียงตกร่องว่าเศรษฐกิจไทยผ่านจุดต่ำสุดไปแล้ว และกำลังฟื้นตัวอย่างช้าๆ สำหรับความเห็นของ อภิศักดิ์ ตันติวรวงศ์ รมว.คลัง เหมือนโลกสวยแต่ไปดูไส้ในของตัวเลขเศรษฐกิจรายเดือน ตัวเลขดีขึ้นอย่างผันผวน แบบสามวันดีสี่วันไข้ แต่โดยรวมแล้วไม่ได้ทรุดตัวลงไปกว่าเดิม
llหลังจาก กอบศักดิ์ ภูตระกูล ผู้ช่วยรัฐมนตรีประจำสำนักนายกฯ ได้ถูก ดร.สมคิด จาตุศรีพิทักษ์ รองนายกฯ ขอให้มาช่วยอธิบายมติ ครม.เรื่องที่เกี่ยวกับเศรษฐกิจหน่อย ทีแรกก็ขอให้มาเป็นครั้งคราว แต่ตอนนี้กลายเป็นมาประจำแล้ว ซึ่งเป็นเรื่องดีที่มีคนมาอธิบายเรื่องยากให้เป็นเรื่องง่าย
llขออวยพรวันเกิดย้อนหลังให้ อภิชาติ เกษมกุลศิริ รองกรรมการผู้จัดการ ธนาคารไอซีบีซี (ไทย) นายแบงก์ที่เฮลท์ตี้สุดๆ เสพติดการออกกำลังกายวันไหนไม่ได้วิ่งรู้สึกไม่สบายใจ
llส่วนคนที่ต้องลุกขึ้นมาลดน้ำหนักอย่างจริงจังคือ คุณต่อ ปิยะ ซอโสตถิกุล ที่ปรึกษาธนาคารกรุงเทพ หลังจากปล่อยน้ำหนักขึ้นเพราะอาหารอร่อย ตอนนี้เริ่มเข้าคอร์สรีดน้ำหนักไปต่อยมวยวันแรกออกแรงเยอะทำเอาเกือบลมจับ แต่ในฐานะเป็นบอร์ดบริหารทีวีดิจิทัลช่องวันด้วย ตอนนี้ยิ้มแก้มปริเพราะเรตติ้งละครพิษสวาทสูงปรี๊ด แต่จะสูงพอทำให้กำไรพุ่งไหม ก็ต้องดูกันต่อไป